laion/Wikipedia-Exotic huggingface dataset:
שולה רווח

שולה רווח (שמה המקורי: שולמית ירון; נולדה ב-28 באפריל 1944) היא שחקנית, מחזאית, במאית, מורה למשחק ומרצה ישראלית. נולדה בשם שולמית ירון בחיפה, לפני קום המדינה. היא בוגרת בית הספר הגבוה לאמנויות הבמה "בית צבי" ובוגרת סדנת פסיכודרמה ב"לסלי קולג'". כמו כן, היא בעלת תואר ראשון בפסיכולוגיה ופילוסופיה מאוניברסיטת תל אביב. במהלך השנים שיחקה במספר סרטי קולנוע ישראלים. בשנת 1977 שיחקה בסרט "הגונב מגנב פטור". בשנת 1979 גילמה את דמותה של "גילה זינגר" בסרט הקולנוע "שלאגר" לצדם של חברי הגשש החיוור ועפרה חזה. באותה שנה לוהקה לשחק בסרט הקולנוע "טעות במספר", את דמותה של שולה. בשנת 1982 שיחקה בסרטו של יקי יושע "כביש ללא מוצא". בשנת 1985 שיחקה בסרט "הרימו עוגן", סרט חמישי בסדרת סרטי אסקימו לימון. בשנת 1986 לוהקה לשחק בסרטים "אלכס חולה אהבה" ובסרט "הטוב, הרע והלא נורא". בשנת 1987 שיחקה בסרט הקולנוע "היפהפייה הנרדמת". בשנת 1988 גילמה את דמותה של "אנה" בסרט הקולנוע "בלוז לקיץ", סרט שמיני בסדרת הסרטים של "אסקימו לימון". בשנת 1989 הופיעה בסרט הטלוויזיה "הצטמצמות", שהוקרן בערוץ הראשון. בשנת 1990 שיחקה בסרט הקולנוע "נשיקה במצ"ח", שהופק על ידי יהודה ברקן ובוים על ידי שמוליק פירסטנברג. בשנת 1992 שיחקה בסרט הקולנוע "סיפורי תל אביב". היא שיחקה במספר מחזות, בהם "משפט פיתגורס", "אסתר המלכה", "גן הדובדבנים", "האדרת", "פרח הקקטוס", "הדבורה מאיה", "דודי שמחה", "מר שמח", "מיסטריה אמריקאית", "הקטקטים", "עלילות שמישמיל", "כוכבים עם שחר" ו"אלוף הבונים". רווח הייתה נשואה לשחקן זאב רווח, ולהם שתי בנות שחזרו בתשובה. מדיה וקבצים בנושא שולה רווח בוויקישיתוף שולה רווח, במיזם "אישים" לתיעוד היצירה הישראלית שולה רווח, במסד הנתונים הקולנועיים IMDb (באנגלית) שולה רווח, באתר "אידיבי", מאגר הידע העברי לקולנוע ישראלי ועולמי שולה רווח, באתר ספר הקולנוע הישראלי אתר הבית של שולה רווח שולמית-שולה ירון (רווח), במערכת חיפוש אנשי במה
גוטוקו סאקאי

יפן זהו שם יפני; שם המשפחה הוא סאקאי. גוטוקו סאקאי (ביפנית: 酒井 高徳; נולד ב-14 במרץ 1991) הוא כדורגלן יפני-גרמני המשחק בעמדת המגן הימני בוויסל קובה ובנבחרת יפן. סאקאי נולד בניו יורק לאב יפני ולאם גרמניה, כשהיה בן שנתיים עברה משפחתו לסאנג'ו ביפן. סאקאי התחיל את הקריירה שלו בקבוצת הילדים המקומית. בגיל 15, הוא הצטרף למחלקת הנוער של אלבירקס נייגאטה ובמקביל שיחק בליגת התיכונים עבור תיכון קאישי גקואן. ב-15 בנובמבר 2008 ערך את הופעת הבכורה שלו בקבוצה הבוגרת של אלבירקס ניגאטה כאשר הוא רק בן 17 במסגרת גביע הקיסר נגד טוקיו. כעבור כמה חודשים חתם רשמית במועדון. ב-1 בינואר 2012, סאקאי הושאל לשטוטגרט עד לשנה וחצי עם אופציה לרכוש את השחקן בתום תקופת ההשאלה. ב-11 בפברואר 2012, ערך את הופעת הבכורה שלו בבונדסליגה בניצחון 0-5 נגד הרטה ברלין. ב-22 בנובמבר 2012 הבקיע את שער הבכורה שלו בגרמניה בניצחון 1-5 נגד סטיאווה בוקרשט במסגרת שלב הבתים של הליגה האירופית. ב-10 בינואר 2013, סאקאי חתם בשטוטגרט עד יוני 2016 ועבר רשמית עוד לפני שהסתיימה תקופת ההשאלה. ב-1 ביולי 2015 חתם לשלוש שנים בהמבורג. ב-9 באוגוסט ערך את הופעת הבכורה בקבוצה בהפסד 3-2 לקרל צייס יינה בגביע הגרמני. ב-14 באוגוסט 2019 חתם בוויסל קובה היפנית. בצעירותו סאקאי היה חלק מנבחרת יפן בכדורגל עד גיל 20. בשנת 2011 נכלל בסגל הנבחרת הבוגרת לקראת גביע אסיה בכדורגל 2015, אך נאלץ לעזוב את הסגל עקב פציעה. ב-6 בספטמבר 2012 ערך את הופעת הבכורה שלו בנבחרת הבוגרת בניצחון 0-1 נגד איחוד האמירויות הערביות במסגרת גביע קירין. סאקאי נכלל בסגל הנבחרת לקראת מונדיאל 2014. הוא השתתף במונדיאל 2018, ולאחר שנבחרתו הודחה, הודיע על פרישה מהנבחרת. נכון ל-8 ביוני 2014 מדיה וקבצים בנושא גוטוקו סאקאי בוויקישיתוף גוטוקו סאקאי, ברשת החברתית אקס (טוויטר) גוטוקו סאקאי, ברשת החברתית אינסטגרם גוטוקו סאקאי, באתר Transfermarkt גוטוקו סאקאי, באתר Fussballdaten.de (בגרמנית) גוטוקו סאקאי, באתר Soccerway גוטוקו סאקאי, באתר WorldFootball.net גוטוקו סאקאי, באתר National Football Teams גוטוקו סאקאי, באתר FootballDatabase.eu אתר ערוץ הספורט – sport5.co.il, באתר m.sport5.co.il https://football-tribe.com/asia/2018/07/03/japan-captain-makoto-hasebe-announces-international-retirement/
ודאד איבישביץ'

ודאד איבישביץ' (בבוסנית: Vedad Ibišević; נולד ב-6 באוגוסט 1984) הוא כדורגלן עבר בוסני. במשך למעלה מעשור ערך 83 הופעות במדי נבחרת בוסניה והרצגובינה. איבישביץ' נולד בבוסניה והרצגובינה. בגיל 16 עזב עם משפחתו לשווייץ, ושיחק בקבוצת הנוער של באדן. כעבור 10 חודשים בלבד עברה המשפחה לארצות הברית ואיבישביץ' שיחק בליגת התיכונים האמריקאית עבור סנט לואיז ביליקנס, וכבר בעונתו הראשונה הבקיע 18 שערים ובישל 4 שערים ב-22 משחקים, ובשנת 2004 חתם בשיקגו פייר פרמייר. וחיד חלילחודזיץ' מאמן פריז סן-ז'רמן צפה באיבישביץ' והתרשם ממנו ובקיץ 2004 איבישביץ' עבר לפריז. אחרי שלא זכה לדקות משחק בפריז, הושאל בינואר 2005 לדיז'ון ובסיום העונה חתם בדיז'ון לשנתיים. במאי 2006, חתם ל-3 שנים באלמניה אאכן וב-12 ביולי 2007 עבר להופנהיים. בסיום עונתו הראשונה עלה עם המועדון לראשונה בתולדותיו לבונדסליגה. את עונת 2008/2009 פתח כאשר הבקיע את שני השערים הראשונים אי פעם בבונדסליגה בניצחון 0–3 נגד אנרג'י קוטבוס. באוקטובר 2008 נבחר לשחקן החודש בבונדסליגה. אחרי 17 משחקים הוא הבקיע 18 שערים ובישל 7 והיה מלך השערים של הליגה. ב-14 בינואר 2009, במהלך חופשת החורף של הבונדסליגה, איבישביץ' קרע את הרצועה הצולבת במשחק אימון מול המבורג בספרד והוא סיים את העונה. בתחילת עונת 2009/2010 חזר לשחק. במחזור ה-8 כבש את שערו הראשון באותה עונה נגד הרטה ברלין. בקיץ 2010, האריך את חוזהו בהופנהיים. ב-3 שנים נוספות. ב-25 בינואר 2012, איבישביץ' עבר לשטוטגרט. ב-11 בפברואר 2012 הוא הבקיע את שער הבכורה שלו בניצחון 0–5 נגד הרטה ברלין. ב-16 במרץ 2012 הבקיע צמד בניצחון 1–2 נגד הופנהיים קבוצתו לשעבר. ב-29 בספטמבר 2012, הבקיע את שער הבכורה שלו לעונת 2012/2013 כעבור דקה אחת בלבד בניצחון 0–2 נגד נירנברג. ב-8 בדצמבר 2012 איבישביץ' הבקיע את השלושער הראשון שלו עבור שטוטגרט בניצחון 1–3 נגד שאלקה 04. ב-9 בפברואר 2014 איבישביץ' הושעה ל-5 משחקים לאחר שהכה את ז'אן-אינגוור קלסן-בראקר שחקנה של אאוגסבורג. ב-29 באוגוסט 2015 הושאל איבישביץ' להרטה ברלין. ב-30 באוגוסט 2015 חתם באופן קבוע בקבוצה. ב-3 בספטמבר 2020 חתם איבישביץ' בשאלקה 04 לעונה אחת. שאלקה התירה את חוזהו לאחר 4 הופעות ו-0 שערים בקבוצה ב-31 בדצמבר 2020. ב-24 במרץ 2007, הוא ערך את הופעת הבכורה שלו בנבחרת בוסניה והרצגובינה במסגרת מוקדמות יורו 2008 נגד נורווגיה. ב-13 באוקטובר 2007 הבקיע איבישביץ' את שער הבכורה שלו בנבחרת בהפסד 2–3 נגד יוון. ב-7 בספטמבר 2012, הבקיע שלושער בניצחון 1–8 נגד ליכטנשטיין במסגרת מוקדמות מונדיאל 2014. איבישביץ' הפך לשחקן חשוב בנבחרת והיה שותף להעפלה של הנבחרת למונדיאל 2014 לראשונה בתולדותיה, ואף נכלל בסגל הנבחרת לקראת הטורניר. ב-15 ביוני 2014, איבישביץ' הבקיע את השער הראשון של בוסניה אי פעם בטורניר גביע העולם, בהפסד 1–2 נגד ארגנטינה במרקנה. במוקדמות יורו 2016 כבש איבישביץ' שני שערים והגיע עם נבחרתו למקום השלישי בבית, המוביל לשלב ההצלבה, אולם הנבחרת הודחה לאחר הפסד בסיכום שני משחקים מול נבחרת אירלנד. מדיה וקבצים בנושא ודאד איבישביץ' בוויקישיתוף ודאד איבישביץ', באתר Transfermarkt ודאד איבישביץ', באתר Fussballdaten.de (בגרמנית) ודאד איבישביץ', באתר Soccerway ודאד איבישביץ', באתר BDFutbol ודאד איבישביץ', באתר WorldFootball.net ודאד איבישביץ', באתר National Football Teams ודאד איבישביץ', באתר FootballDatabase.eu ודאד איבישביץ', באתר ESPN פרופיל המאמן, באתר Transfermarkt
מצר באנגקה

מצר באנגקה (באינדונזית: Selat Bangka) הוא מצר ים באינדונזיה המפריד בין האי סומטרה ממערב לו לבין האי באנגקה (אנ') ממזרחו. המצר מקשר בין ים ג'אווה (אנ') שמדרום לו לבין ים סין הדרומי שמצפונו. רוחבו של המצר בנקודה הצרה ביותר הוא כ-14 קילומטרים ואורכו כ-180 ק"מ. העיר מונטוק (אנ') שאוכלוסייתה מונה כ-45,000 נפש, שוכנת באי באנגקה לחופו של מצר באנגקה. נהר מוסי (אנ') הזורם בדרום סומטרה נשפך למצר. ב-8 ביוני 1945 טובעה במצר זה סיירת כבדה של הצי הקיסרי היפני "אשיגרה" (足柄 ‏Ashigara). Mentok Harbor Scenery, סרטון באתר יוטיוב כמו כן, המצר מפריד בין הפרובינציות דרום סומטרה (אנ') ובאנגקה-בליטונג (אנ'). על שמה של העיר נקרא הפלפל הלבן "מונטוק". נהר מוסי שאורכו כ-750 ק"מ, נחשב לנהר הארוך ביותר בפרובינציית דרום סומטרה. ערך זה הוא קצרמר בנושא גאוגרפיה של אינדונזיה. אתם מוזמנים לתרום לוויקיפדיה ולהרחיב אותו.
היום (עיתון פולני בעברית)

היום היה יומון עברי שראה אור בוורשה בירת פולין מ-1 בינואר 1925 ועד ערב מלחמת העולם השנייה. הופעתו סיימה תקופה בת יותר משלוש שנים, מאז נסגר העיתון "הצפירה" בסוף שנת 1921, שבהן לא הופיע יומון עברי בפולין. העיתון ראה אור בתמיכת רשת החינוך הציונית "תרבות". מייסדו ועורכו הראשון היה יוסף הפטמן. בעיתון התפרסם מדור קבוע של טור מחורז הומוריסטי אקטואלי מאת אהרון צפנת (שחתם "בעל הטורים"), דגם שהשפיע על טורי "רגעים" ו"הטור השביעי" שכתב נתן אלתרמן. New Hebrew Daily to Appear in Warsaw, JTA, December 14, 1924 Newspaper Collection – The Opening of The Hebrew University, קדם בית מכירות פומביות. "הצפירה" חודש בהמשך, ב-1926, הופיע עד 1928, והופיע שוב בשנת 1931. שמואל ורסס, "העיתונות העברית וקוראיה בפולין בין שתי מלחמות עולם", בתוך: חנא שמרוק ושמואל ורסס (עורכים), בין שתי מלחמות עולם: פרקים מחיי התרבות של יהודי פולין ללשונותיהם, ירושלים: מאגנס, תשנ"ז, עמ' 76. דן לאור, אלתרמן, עם עובד 2013 עמ' 160 מרדכי נאור, שבע-מאות הטורים של "הטור השביעי". ערך זה הוא קצרמר בנושא עיתונים ובנושא פולין. אתם מוזמנים לתרום לוויקיפדיה ולהרחיב אותו.
דורנגו (פירושונים)

האם התכוונתם ל... דורנגו – מדינה במקסיקו. דורנגו (עיר) – בירת מדינת דורנגו במקסיקו. דורנגו (ספרד) – עיר בחבל הבסקים בספרד. ה"דורנגו" הראשונה שעל שמה נקראים שאר המקומות. דורנגו (קולורדו) – עיר במדינת קולורדו בארצות הברית. פורד דורנגו – דגם של טנדר שיוצר על ידי חברת פורד האמריקאית
באנגקה

האם התכוונתם ל... באנגקה (אי) – אי באינדונזיה השוכן מזרחית לאי סומטרה ומונה כמיליון תושבים (לחצו לצפייה במפת מיקום מסומן באדום) מצר באנגקה – מצר ים באינדונזיה המפריד בין האי סומטרה לבין האי באנגקה באנגקה (שפה) – שפה הנפוצה באי באנגקה שבאינדונזיה, השייכת לשפות המלאיו-פולינזיות בתוך משפחת השפות האוסטרונזיות באנגקה-בליטונג – מחוז (פרובינציה) באינדונזיה המורכב משני איים עיקריים, באנגקה ובליטונג, ושורה של איים קטנים יותר (לחצו לצפייה במפת מיקום מסומן בירוק) באנגקה מערב (Bangka Barat) – אחת מנפות (kabupaten) של מחוז באנגקה-בליטונג, הממוקמת בצפון-מערב האי באנגקה ובירתה העיר מונטוק (לחצו לצפייה במפה ) באנגקה (קאבופאטן) (Bangka) – אחת מנפות של באנגקה-בליטונג, הממוקמת בצפון-מרכז האי באנגקה (לחצו לצפייה במפה ) באנגקה מרכז (Bangka Tengah) באנגקה דרום (Bangka Selatan) בנקה ד'איטליה (Banca d'Italia) – הבנק המרכזי של איטליה שמטהו ברומא (לחצו לצפייה בחזית הבנק )
יוסיפ דרמיץ'

יוסיפ דרמיץ' (בקרואטית: Josip Drmić; נולד ב-8 באוגוסט 1992) הוא כדורגלן שווייצרי המשחק בעמדת החלוץ בדינמו זאגרב. שיחק בנבחרת שווייץ ורשם 35 הופעות ו-10 שערים במדיה. דרמיץ' נולד להורים בוסנים-קרואטים בלאכן שבקנטון שווייץ. ב-2001 הוא התחיל לשחק כדורגל, במחלקת הנוער של פ.צ. ציריך. הוא התקדם בקבוצות הנוער השונות, עד שהגיע לקבוצת המילואים פ.צ. ציריך ב'. הוא ערך את הופעת הבכורה שלו בקבוצה הבוגרת של ציריך ב-6 בפברואר 2010, כאשר נכנס כמחליף במשחק נגד נשאטל גזמאקס. הוא כבש את שער הבכורה שלו בליגת העל השווייצרית ב-4 בפברואר 2012, במשחק נגד לוצרן שהסתיים בתוצאה 1-1. במהלך עונת 2012/2013 דרמיץ' כבש 19 שערים ב-39 הופעות בכל המסגרות. ביולי 2013 דרמיץ' הצטרף לנירנברג מהבונדסליגה, וחתם בקבוצה על חוזה ל-4 שנים. ב-18 באוגוסט 2013 הוא כבש את שער הבכורה שלו בקבוצה, בתיקו 2-2 נגד הרטה ברלין. הוא סיים את עונתו הראשונה בקבוצה עם 17 שערי ליגה ב-33 הופעות והיה מדורג במקום השלישי בטבלת מלך השערים בבונדסליגה בעונה זו. למרות זאת, נירנברג ירדה לבונדסליגה השנייה. ב-12 במאי 2014 דרמיץ' חתם בבאייר לברקוזן על חוזה ל-5 שנים. ב-17 ביוני 2015 חתם בבורוסיה מנשנגלדבך לארבע שנים. בינואר 2016 הושאל להמבורג עד לתום העונה. ב-24 ביוני 2019 דרמיץ' חתם בנוריץ' סיטי מהפרמייר ליג. בשנת 2021 הושאל לקבוצת רייקה מליגת העל הקרואטית ולאחר שנה עבר לדינמו זאגרב. דרמיץ' שיחק בנבחרות שווייץ עד גיל 19 ועד גיל 21. בשנת 2012 הוא שיחק עם נבחרת שווייץ באולימפיאדת לונדון. ב-11 בספטמבר 2012 דרמיץ' ערך את הופעת הבכורה שלו במדי נבחרת שווייץ הבוגרת בניצחון 0-2 על אלבניה במוקדמות מונדיאל 2014. הוא כבש לראשונה במדי שווייץ ב-6 במרץ 2014, במשחק ידידות נגד קרואטיה, שהסתיים בתוצאת שוויון 2-2. במשחק זה דרמיץ' כבש את שני השערים שנכבשו לזכות נבחרתו. דרמיץ' זומן לסגל שווייץ למונדיאל 2014. במשחק האחרון של שלב הבתים, נגד הונדורס, דרמיץ' בישל לשרדאן שאקירי שניים משלושת שעריו במשחק זה, מה שהעלה את שווייץ לשמינית גמר הטורניר. יוסיפ דרמיץ', באתר Transfermarkt יוסיפ דרמיץ', באתר Fussballdaten.de (בגרמנית) יוסיפ דרמיץ', באתר Soccerway יוסיפ דרמיץ', באתר BDFutbol יוסיפ דרמיץ', באתר WorldFootball.net יוסיפ דרמיץ', באתר National Football Teams יוסיפ דרמיץ', באתר FootballDatabase.eu
מחוזות ניו ג'רזי

במדינת ניו ג'רזי שבארצות הברית ישנם 21 מחוזות. הגדול שבמחוזות ניו ג'רזי הוא מחוז אושן (2,372 קמ"ר), הקטן שבהם הוא מחוז הדסון (122 קמ"ר), והמאוכלס שבהם הוא מחוז ברגן (כ-905,116 תושבים נכון לשנת 2010). עיר הבירה, טרנטון, נמצאת במחוז מרסר. הטבלה שלהלן ממוינת כברירת מחדל לפי גודל האוכלוסייה במחוז. לחיצה על החצים הקטנים בתא העליון של כל עמודה תמיין מחדש את הטבלה לפי פרמטרים אחרים. מדיה וקבצים בנושא מחוזות ניו ג'רזי בוויקישיתוף Visit Hudson County - Community Resources - HCCC NJTPA - Bergen County Freight Profile, 2040 Freight Industry Level Forecasts
וולטר איובי

וולטר אורלנדו איובי קורוסו (בספרדית: Walter Orlando Ayoví Corozo; נולד ב-11 באוגוסט 1979) הוא כדורגלן עבר אקוודורי ששיחק בעמדת הקשר שמאלי והמגן שמאלי. איובי התחיל את הקריירה המקצועית שלו באמלק מליגת העל האקוודורית. לאחר 3 עונות בקבוצה, בהן הופיע 87 פעמים, עבר לקבוצת ברצלונה ספורטינג קלוב האקוודורית. למרות שמועות שקשרו אותו למועדונים אירופאים שונים, הוא נשאר בברצלונה עד שנת 2006, חוץ מעונה אחת בה היה מושאל לאל-וואסל מאיחוד האמירויות הערביות. בשנת 2006 הוא עבר לאל נסיונל, שם שיחק 3 עונות והופיע ב-94 משחקים. בשנת 2009 איובי הושאל למונטריי מליגת העל המקסיקנית. זמן קצר לאחר ההשאלה מונטריי מימשה את אופציית הרכישה ורכשה את איובי. בדצמבר 2011 הוא חידש את חוזה בקבוצה. בתקופה בה שיחק במונטריי זכתה הקבוצה פעמיים באליפות מקסיקו, 3 פעמים בליגת האלופות של CONCACAF והגיעה למקום השלישי באליפות העולם לקבוצות 2012. בשנת 2013 איובי עבר לפצ'וקה, גם היא מליגת העל המקסיקנית. איובי זומן למונדיאל 2002 שהתקיים ביפן ובקוריאה הדרומית. בטורניר זה היה אחד מהשחקנים הצעירים ביותר בסגל האקוודורי, ולא זכה להופיע בטורניר. הוא שיחק באופן קבוע במשחקי אקוודור במוקדמות מונדיאל 2006 וסייע לנבחרתו להעפיל לטורניר. אלא שאז, באופן מפתיע, לא נכלל בסגל הסופי של אקוודור למונדיאל 2006. איובי זומן לסגל אקוודור לקופה אמריקה 2007. בטורניר זה הופיע פעמיים, כאשר נכנס כמחליף במשחק מול מקסיקו ופתח בהרכב במשחק מול ברזיל. איובי היווה חלק אינטגרלי בהרכב אקוודור במוקדמות מונדיאל 2010. הוא ביסס את מעמדו בנבחרת כאשר הבקיע שני שערים בניצחון על פרו 1-5. הוא גם כבש שער בניצחון 0-2 על ארגנטינה, שנחשבה לנבחרת החזקה בבית הדרום אמריקאי. למרות זאת, אקוודור לא הצליחה להעפיל לטורניר הגמר, לאחר שסיימה במקום ה-6 בבית הדרום אמריקאי, נקודה אחת בלבד מהמקום ה-5 שמוביל לפלייאוף הבין-יבשתי. במוקדמות מונדיאל 2014 איובי היה אחד השחקנים היחידים בנבחרת אקוודור ששיחקו בכל 16 משחקי המוקדמות. כשחקן שיכול לשחק בעמדות מגוונות, איובי שיחק בעיקר בעמדת המגן השמאלי. הוא סייע לאקוודור להעפיל למונדיאל 2014 שנערך בברזיל. בטורניר, איובי בישל שני שערים לאנר ולנסיה, בישול אחד בהפסד 2-1 לשווייץ ובישול נוסף בניצחון 1-2 על הונדורס. אמלק אליפות אקוודור: 2001, 2002 אל נסיונל אליפות אקוודור: 2006 מונטריי אליפות מקסיקו: 2009 (אפרטורה), 2010 (אפרטורה) ליגת האלופות של CONCACAF‏: 2010/2011, 2011/2012, 2012/2013 מדיה וקבצים בנושא וולטר איובי בוויקישיתוף וולטר איובי, באתר Transfermarkt וולטר איובי, באתר Soccerway וולטר איובי, באתר National Football Teams וולטר איובי, באתר FootballDatabase.eu
ארבעת המפחידים

ארבעת המפחידים (באנגלית: Frightful Four) היא קבוצה בדיונית של נבלי-על המופיעה בחוברות הקומיקס ארבעת המופלאים ביקום מארוול קומיקס. הקבוצה הופיעה לראשונה בחוברת Fantastic Four #36 ממרץ 1965, ונוצרה על ידי הכותב סטן לי והמאייר ג'ק קירבי. כאשר סאנדמן והלוכד ברחו מהכלא, הם נתקלו במכשף חסר האונים. הם יצרו ברית לחיסול קבוצת ארבעת המופלאים, וגייסו את מדוזה חולת האמנזיה כחברה הרביעית. הם התגלו כמוצלחים, אולם עקבות עזיבתה של מדוזה, התקשו במציאת חבר רביעי. ניסיון ידוע היה שטיפת מוחם של הדבר ובהמשך של ספיידרמן. בסופו של דבר, סאנדמן הפנה עורף לקבוצה. בעקבות כך, הקבוצה כללה את המכשף, קונסטריקטור, טאסקמאסטר ודדפול, שהובסו בקלות על ידי הדבר ופרנקלין ריצ'רדס. המכשף החליף את שאר הקבוצה באביר האימה, הלוכד ומן-בול, שהובסו. צוות מוצלח יותר כלל חמישה חברים: המכשף, טיטניה, הידרו-מן, קלו וארון הצופה. ארון הביס את ארבעת המופלאים, אך בגד בארבעת המפחידים. בניסיון לשקם את הצוות, המכשף גייס את קלו, גברת מארוול ואת הרוח האדומה. הצוות הובס על ידי ארבעת המופלאים ללא מיסטר פנטסטיק, ובעקבות כך, קלו והרוח האדומה ברחו. המכשף וגברת מארוול גייסו את הלוכד ואת המעניש - רובוט בשירות גלקטוס - לצוות, ונאבקו בארבעת המופלאים. בראותם כי דוקטור דום (למעשה ריד ריצ'רדס בגופו של דום) מנהיג את ארבעת המופלאים, המכשף נכנע למניעת סיכון מיותר. הצוות הבא כלל את המכשף, אשתו של המכשף הידועה בתור הסלמנדרה, הידרו-מן, הלוכד ובתו של המכשף כמרגלת. המכשף הדיח את הלוכד, ובגלל מרד בתו של המכשף, ארבעת המופלאים הביסו את ארבעת המפחידים. הקבוצה חזרה, וכללה את המכשף, הידרו-מן, הלוכד וטיטניה. הם שתלו מתקן האזנה ופצצה בחלליתו של מיסטר פנטסטיק, הביסו את האישה הבלתי-נראית בטיטאן ולכדו אותה שם. בעוד ארבעת המופלאים בכדור הארץ, ארבעת המפחידים הפעילו את הפצצה. יחד עם דוקטור קרל מלוס וקלו, המכשף יצא לשחרר את קרנג' מהכלא בתקווה שהוא יהיה החבר הרביעי. עם זאת, קסדי היה מארח לא יציב, לכן קלו והמכשף מיזגו את קרנג' עם דוקטור מלוס. הם נאבקו בספיידרמן, ובמהלך הקרב, המכשף איבד שליטה על מלוס\קרנג'. הוא דקר את קלו עם סכין ויברניום שמצא במחבוא של המכשף. קלו התפוצץ, וגרם לסימביוט לעבור למכשף. עם זאת, הסימביוט עזב את המכשף לטובת קסדי, אשר התמזג עם הסימביוט והרג את מלוס. לפני שהספיק להרוג את המכשף, ברק מגופו המפוזר של קלו פגע בו. בעקבות אירועים אלו, המכשף נלקח למעצר. המכשף ברח, והקים צוות של ארבעת המפחידים עם צוות ההריסה, אך ללא פליידרייבר. הצוות תקף את הדבר ואת ג'וני סטורם חסר הכוחות בכיכר טיימס. ארבעת המופלאים כמעט הובסו, עד הגעת צוות ארבעת המופלאים של איש הנמלה. ארבעת המפחידים נלקחו למעצר, אך המכשף גילה כי הם רק חלק ממתקפה גדולה. דף הקבוצה באתר הרשמי של מארוול קומיקס דף הקבוצה בפרויקט פאנדום של מארוול קומיקס
גרהאם זוסי

גרהאם ג'ונתן זוסי (באנגלית: Graham Jonathan Zusi; נולד ב-18 באוגוסט 1986) הוא כדורגלן אמריקאי המשחק בעמדת הקשר ההתקפי בספורטינג קנזס סיטי ובנבחרת ארצות הברית. קולג' זוסי שיחק כדורגל קולג'ים באוניברסיטת מרילנד. במהלך קריירת הקולג'ים שלו זוסי שיחק 89 משחקים, בהם כבש 28 שערים ובישל 20 שערים, וסייע לקבוצה של אוניברסיטת מרילנד, מרילנד טרפינס, לזכות באליפות הארצית לקולג'ים בשנים 2005 ו-2008. במהלך שנות השנים ששיחק בקולג' הוא סיים עם תואר בקרימינולוגיה. בשנת 2005 הוא גם שיחק בקבוצת הצעירים אורלנדו סיטי עד 23 בליגת הפיתוח של USL. קריירה מקצוענית זוסי התחיל לשחק בספורטינג קנזס סיטי במחצית השנייה של ה-MLS סופר דרפט 2009. הוא ערך את הופעת הבכורה המקצועית שלו ב-21 במרץ 2009, במשחק הראשון של קנזס סיטי בעונת 2009 של ה-MLS, נגד טורונטו. נבחרת ארצות הברית ב-21 בינואר 2012 זוסי ערך את הופעת הבכורה שלו במדי נבחרת ארצות הברית, כאשר פתח במשחק ידידות בניצחון 0-1 על ונצואלה. ב-25 בינואר בהופעתו השנייה בלבד במדים הלאומיים, כבש את שער הבכורה שלו בנבחרת ארצות הברית, שהיה גם השער היחיד בניצחון על פנמה. זוסי זומן לסגל נבחרת ארצות הברית למונדיאל 2014. במשחק הראשון של ארצות הברית בטורניר, מול גאנה, הוא בישל לג'ון אנתוני ברוקס את שער הניצחון. במשחק הבא של ארצות הברית, נגד פורטוגל, הוא בישל לקלינט דמפסי את השער השני של ארצות הברית במשחק. אוניברסיטת מרילנד ליגת הפיתוח של USL: 2005, 2008 ספורטינג קנזס סיטי גביע ארצות הברית הפתוח: 2012 אליפות מזרח MLS: 2013 גביע ה-MLS: 2013 הרכב העונה ב-MLS: 2012, 2013 משחק האולסטאר של ה-MLS: 2012, 2013 פריצת העונה ב-MLS: 2011 השחקן הטוב בקנזס סיטי: 2012, 2013 מדיה וקבצים בנושא גרהאם זוסי בוויקישיתוף גרהאם זוסי, ברשת החברתית אקס (טוויטר) גרהאם זוסי, באתר Transfermarkt גרהאם זוסי, באתר Soccerway גרהאם זוסי, באתר WorldFootball.net גרהאם זוסי, באתר National Football Teams גרהאם זוסי, באתר FootballDatabase.eu פרופיל השחקן באתר הרשמי של ה-MLS
ג'ון ברוקס

ג'ון אנתוני ברוקס ג'וניור (באנגלית: John Anthony Brooks, Jr.; נולד ב-28 בינואר 1993) הוא כדורגלן אמריקאי-גרמני המשחק בעמדת הבלם. ברוקס, בנו של טכנאי אמריקאי, במקור משיקגו, נולד וגדל בברלין שבגרמניה. הוא התחיל לשחק כדורגל בשורות מחלקת הנוער של קבוצת הרטה ברלין. לקבוצת המילואים של הרטה ברלין, עלה ברוקס באמצע עונת 2010/2011. לאחר עונה זו ברוקס חתם על חוזה מקצועני ל-4 שנים בהרטה ברלין. בעונת 2011/2012 הרטה ברלין ירדה לבונדסליגה השנייה. בעקבות כך, שחקנים רבים עזבו את הקבוצה, דבר שאיפשר לברוקס לקבל דקות משחק. את הופעת הבכורה שלו ככדורגלן מקצועי ערך באוגוסט 2012, בפתיחת עונת 2012/2013. בסיום עונה זו הרטה חזרה לבונדסליגה. ברוקס כבש בהופעת הבכורה שלו בבונדסליגה, ב-10 באוגוסט 2013, בניצחון הרטה 1–6 על איינטרכט פרנקפורט. במאי 2017 חתם ברוקס בוולפסבורג מהבונדסליגה תמורת 20 מיליון אירו, והפך לכדורגלן האמריקאי היקר ביותר בכל הזמנים. בעונת הבכורה שלו בקבוצה, 2017/18, סבל ברוקס מפציעה ארוכה, וערך תשע הופעות ליגה בלבד. עם זאת, ברוקס היה כשיר למשחקי המבחן, בהם גברה וולפסבורג על הולשטיין קיל ונשארה בבונדסליגה. בספטמבר 2022 חתם בבנפיקה ליסבון. ברוקס ערך בבנפיקה שתי הופעות ליגה בלבד, ובינואר 2023 שב לגרמניה, וחתם בהופנהיים. ברוקס שיחק בהופנהיים במשך עונה וחצי, ובסיום עונת 2023/24 עזב את המועדון. ברוקס, שמחזיק באזרחות כפולה, גרמנית ואמריקאית, היה זכאי לשחק בשתי הנבחרות של בתי המדינות. ברוקס שיחק מספר משחקים בנבחרות ארצות הברית עד גיל 20 ועד גיל 23, ובמקביל שיחק גם בנבחרת גרמניה עד גיל 20. ברוקס זומן לראשונה לסגל נבחרת ארצות הברית ביולי 2013, לקראת משחק ידידות נגד בוסניה והרצגובינה. ברוקס ערך את הופעת הבכורה שלו במשחק זה, בו ארצות הברית ניצחה 3–4. ברוקס זומן לסגל ארצות הברית למונדיאל 2014. הוא ערך את הופעת הבכורה שלו בטורניר במשחק הראשון של נבחרתו, נגד גאנה, כאשר נכנס כמחליף במקום מאט ביזלר שנפצע. בדקה ה-86 באותו משחק ברוקס כבש בנגיחה מבעיטת קרן של גרהאם זוסי את שער הניצחון של נבחרתו, שהיה גם שער הבכורה שלו במדי ארצות הברית. המשחק הסתיים בתוצאה 1–2 לארצות הברית. ברוקס הפך לשחקן המחליף הראשון בתולדות נבחרת ארצות הברית שכובש שער בגביע העולם. מדיה וקבצים בנושא ג'ון ברוקס בוויקישיתוף ג'ון ברוקס, באתר Transfermarkt ג'ון ברוקס, באתר Fussballdaten.de (בגרמנית) ג'ון ברוקס, באתר Soccerway ג'ון ברוקס, באתר BDFutbol ג'ון ברוקס, באתר WorldFootball.net ג'ון ברוקס, באתר National Football Teams ג'ון ברוקס, באתר FootballDatabase.eu
עבדאללה בן משה חיים

חכם עבדאללה בן משה חיים (לעיתים בקצרה: עבדאל; בגדאד, תקכ"ה (בערך) - כ"ט או ל' בחשוון תרכ"ה, 29 בנובמבר 1864), היה רב וראש ישיבה, עסקן ציבורי ויהלומן. בסוף ימיו היה מרבני ופרנסי ירושלים. הוא היה דודו של חכם יוסף חיים מבגדאד (הבן איש חי). עבדאללה היה בנו השני של חכם משה חיים, ראש רבני בגדאד (נפטר ח' בסיוון תקצ"ז, 11 ביוני 1837), הבן השלישי היה חכם אליהו חיים, רבה של בגדאד ואביו של חכם יוסף חיים מבגדאד, ה"בן איש חי". עבדאללה נולד וחי בבגדאד. במקביל ללימודיו עסק במסחר יהלומים, וקנה לו שם של אדם אמין, עד שנפוצו אגדות אודות יושרו. בעקבות סכסוך עם נשיא הקהילה היהודית בעירו, עקר לדמשק, וב־1840 היה מעורב בשתדלנות היהודית סביב עלילת דמשק. ב־1841 עלה לארץ ישראל, והתיישב בירושלים. הוא ניצל את קשריו העסקיים בבגדאד ובהודו, ושימש כגזבר הצדקה של פילנתרופים יהודים כמו יחזקאל יהודה מכלכותא, שהעביר דרכו את כל כספי תרומותיו ליישוב היהודי בארץ ישראל. הנוסע הירושלמי יעקב ספיר מונה אותו בתחילת ספרו "אבן ספיר" עם ”הרבנים הגדולים וזקני העדה יקירי ירושלים”. ב־1844 יסד בירושלים את ישיבת "כנסת יחזקאל", שבראשה עמד עד יום פטירתו. אחד מתלמידיו היה נכד-אחותו רבי בנימין יחזקאל יהודה. הוא נפטר בסוף חודש חשוון תרכ"ה (חורף 1865), בגיל מאה שנים. בצוואתו ביקש כי יקברו אותו בין פשוטי העם, ולא יספידוהו, אך אנשי ירושלים לא שעו לבקשתו, וליוו אותו למנוחות בכבוד רב. נקבר בבית הקברות בהר הזיתים. הוא הניח אחריו שלושה בנים וארבע בנות. אחד מבניו היה פקיד חברון, החכם יוסף שלום, שעמד בחיי אביו במוקד מחלוקת גדולה ביישוב היהודי בחברון. אברהם בן-יעקב, שטרות מירושלים: בעסקי רבי עבדאללה ב"ר משה חיים מבגדאד, בתוך: מאיר בניהו (עורך), אסופות - ספר שנה, ספר רביעי, ירושלים: יד הרב נסים, תש"נ. עמ' שפט-תיד. דוד תדהר (עורך), "עבדאללה בן משה חיים", באנציקלופדיה לחלוצי הישוב ובוניו, כרך יא (1961), עמ' 3836 אריה לייב פרומקין, תולדות חכמי ירושלים, חלק ג', עמ' 289–290, באתר היברובוקס קול נהי מציון, הלבנון, 6 בינואר 1865 באנציקלופדיה לחלוצי היישוב ובוניו נכתב בטעות שנפטר בתרכ"ו. אך בעיתונות דווח עליה כבר בתרכ"ה. על מצבתו ובפנקס הקבורה נכתב שנפטר בכט בחשון, אך לפי עיתונות התקופה, הוא נפטר בא' דראש חודש כסלו, כלומר בל' בחשוון. אחת מהן מופיעה בערכו באנציקלופדיה לחלוצי היישוב ובוניו. יעקב ספיר, אבן ספיר, חלק א, דף א עמוד ב, באתר היברובוקס. ראו על כך בהרחבה בקונטרס המסקר את המחלוקת: יהודה פאפו, שבר פושעים, ירושלים, תרכ"ב, באתר אוצר החכמה; ואצל יהושע ילין, זכרונות לבן ירושלים, ירושלים: תרפ"ד-1924, עמ' 42 ואילך. וראו בקטע מעיתון הלבנון המובא להלן "קישורים חיצוניים", רמיזה באשר לפרשה זו, והשפעתה על אביו.